* **Koji poslovi se obavljaju u Ministarstvu civilnih poslova BiH?**

Ministarstvo civilnih poslova je nadležno za: poslove državljanstva, upis i evidenciju građana, zaštitu ličnih podataka, prijavljivanje prebivališta i boravišta, lične isprave, putne isprave, deminiranje.

Također, nadležno je za obavljanje poslova i izvršavanje zadataka koji su u nadležnosti Bosne i Hercegovine a odnose se na utvrđivanje osnovnih principa koordiniranja aktivnosti, usklađivanja planova entitetskih tijela vlasti i definisanja strategije na međunarodnom planu u područjima: zdravstva i socijalne zaštite, penzija, nauke i obrazovanja, rada i zapošljavanja, kulture i sporta, geodetskim, geološkim i meteorološkim poslovima.

* **Koji dokumenti su potrebni za odricanje od državljanstva BiH?**

Lice koje se odriče od državljanstva Bosne i Hercegovine, daje izjavu o odricanju lično ili putem punomoćnika na pripremljenom obrascu kod Ministarstva civilnih poslova BiH u Sarajevu ili u diplomatsko konzularnim predstavništvima BiH – ambasade i konzulati u inozemstvu.

Uz izjavu o odricanju obavezno se prilaže:

* Dokaz o posjedovanju državljanstva druge države (uvjerenje o državljanstvu), ili dokaz da je zagarantirano sticanje državljanstva druge države (garancija);
* Prijava boravka ili prebivališta u inozemstvu ne starija od šest mjeseci;
* Izvod iz matične knjige rođenih u Bosni i Hercegovini – rodni list;
* Uvjerenje o državljanstvu BiH (ne starije od 6 mjeseci);
* Vjenčani list (za lica koja su u braku);
* Presuda o razvodu braka (za lica čiji je brak prestao razvodom);
* Ovjerena kopiju pasoša BiH (strana sa fotografijom ovjerena od nadležnog DKP, od notara, ili od strane nadležnog organa u BiH) ili uvjerenje o neposjedovanju pasoša;
* Važeća lična karta izdata u BiH, ili uvjerenje o neposjedovanju lične karte;
* Uplatnica od 200 KM za lica koja imaju, odnosno stiču državljanstvo država bivše SFRJ, a za lica koja imaju, odnosno stiču državljanstvo drugih država, uplatnicu od 800 KM administrativne takse po predmetu. **Način uplate pojašnjava se prilikom davanja izjave o odricanju od državljanstva BiH.**

**Detaljne informacije o postupku ispisa iz državljanstva BiH možete pronaći na linku <http://mcp.gov.ba/Content/Read/odricanje-od-drzavljanstva>**

* **Šta je potrebno za dobijanje službenog pasoša?**
* Zahtjev za izdavanje službene vize određenom licu podnesen od strane nadležne institucije
* Kopija putnog naloga
* Poziv iz inozemstva (gdje putuje)
* Uplatnica na iznos od 10,00 KM, žiro-račun broj: 3380002210018390 – primalac JRT – Trezor BiH, svrha: administrativna taksa za izdavanje službenog pasoša (ili produženje službene vize), vrsta prihoda: 722124, budžetska organizacija: 0701999“.
* **Kako da uplatim takse za izdavanje pomorske knjižice i vize na pomorsku knjižicu?**
* Uplatnica u iznosu od 50,00 KM
* Broj žiro računa: 3380002210018390
* Primalac JRT-Trezor BiH
* Svrha: Izdavanje pomorske knjižice
* Vrsta prihoda: 722945
* Budžetska organizacija: 0701999
* Uplatnica u iznosu od 5,00 KM
* Broj žiro računa: 3380002210018390
* Primalac: JRT-Trezor BiH
* Svrha: Administrativna taksa za izdavanje pomorske knjižice
* Vrsta prihoda: 722123
* Budžetska organizacija: 0701999
* **Da li Ministarstvo može pomoći da odem na razmjenu studenata?**

Da. Ministarstvo učestvuje u koordinaciji članstva Bosne i Hercegovine u dva programa studentske razmjene, CEEPUS i ERASMUS+. Programi nude brojne mogućnosti za naše studente, a detaljnije informacije možete pronaći na <http://mcp.gov.ba/Publication/Category/obrazovanje-projekti?category=7&sector=10>

Pomoć možete potražiti i od Državnog CEEPUS koordinatora BiH Branke Avdibegović telefon: +387 33 492 607; fax : +387 33 492 627 , kao i Kontakt tačke u Bosni i Hercegovini za program Erasmus+ u oblasti mladih Centra za omladinski razvoj „PRONI“ Brčko distrikt BiH <http://erasmusmladi.ba/>.

* **Koji poslovi se obavljaju u Sektoru za zdravstvo?**

Rad Sektora za zdravstvo organiziran je dva odsjeka- Odsjek za statističko analitičke poslove i izvještavanje i Odsjek za evropske integracije i međunarodnu saradnju.

U Odsjeku za statističko analitičke poslove i izvještavanje obavljaju se poslovi koji se odnose na ostvarivanje osnovnih principa koordinacije aktivnosti i razmjene podataka sa domaćim i međunarodnim institucijama nadležnim za oblast zdravstva, ažuriranje, verifikacija i obrada podataka za potrebe izvještavanja na nacionalnom i međunarodnom nivou u oblasti zdravstva, razmjena podataka u oblasti ovisnosti i drugih uticaja sredine na zdravlje ljudi sa domaćim i međunarodnim institucijama nadležnim za oblast ovisnosti i drugih uticaja sredine na zdravlje ljudi, izrada i praćenje provođenja zakonskih i podzakonskih akata iz oblasti zdravstva, davanje inicijativa i prijedloga za unapređenje postojećih i donošenje novih propisa iz oblasti zdravstva, analiza i davanje inicijativa za unapređenje sistema finansiranja u zdravstvu, priprema i praćenje implementacije međunarodnih sporazuma i konvencija o socijalnom/zdravstvenom osiguranju, izrada i održavanje nomenklature i protokola za razmjenu podataka sa domaćim i međunarodnim institucijama u oblasti zdravstva, priprema stručnih analiza i prijedloga za unapređenje i uspješno funkcionisanje informacionog sistema u zdravstvenom sektoru, razvoj instrumenata i mehanizama za prikupljanje i obradu podataka i sistema monitoringa i evaluacije zdravstvenih aktivnosti, politika i strategija u BiH, pružanje stručne podrške agencijama i stručnim tijelima u oblasti zdravstva na entitetskom i državnom nivou, provođenje stručnih istraživanja i davanje prijedloga za unapređenje kvaliteta rada zdravstvenog sektora.

U Odsjeku za evropske integracije i međunarodnu saradnju obavljaju se poslovi vezano za saradnju i komunikaciju sa međunarodnim organizacijama i tijelima u oblasti zdravstva, organima i tijelima Evropske unije, Ujedinjenih naroda i drugim međunarodnim organizacijama, a u skladu sa preuzetim obavezama Bosne i Hercegovine, praćenje i iniciranje realizacije evropskih instrumenata i reformskih dokumenata iz oblasti zdravstva, iniciranje, praćenje primjene i realizacija međunarodnih sporazuma i strateških dokumenata i predlaganje aktivnosti u vezi s tim, provođenje procedura za zaključivanje i izvršavanje međunarodnih ugovora u oblasti zdravstva, te praćenje implementacije istih, učešće u pripremi, prihvatanju/pristupanju, praćenju i izvještavanju o primjeni međunarodnih konvencija i deklaracija, praćenje propisa, analiza stepena usklađenosti relevantnog zakonodavstva u Bosni i Hercegovini sa propisima EU i učešće u pripremi zakona i drugih propisa u procesu usklađivanja sa pravnom stečevinom EU, te učešće u zajedničkim tijelima BiH i EU i priprema dokumente iz oblasti zdravstva za sastanke tih tijela, koordinacija učešća predstavnika Bosne i Hercegovine na relevantnim evropskim i svjetskim skupovima i konferencijama, praćenje programa finansijske pomoći Evropske unije i drugih međunarodnih organizacija i donatora, iniciranje apliciranja za njih, planiranje i priprema projekata u oblasti zdravstva koji se finansiraju iz evropskih fonda i fondova drugih međunarodnih organizacija, ažuriranje baze podataka o projektima iz oblasti zdravstva u Bosni i Hercegovini, pružanje stručne pomoći savjetodavnim i drugim tijelima u oblasti zdravstva na nivou Bosne i Hercegovine, koordinacija rada Regionalnog centra za saradnju i razvoj u mentalnom zdravlju u Jugoistočnoj Evropi (JIE), ostvarivanje stalne komunikacije sa mrežom nacionalnih koordinatora za mentalno zdravlje zemalja JIE, te razvoj i održavanje partnerskih odnosa sa Svjetskom zdravstvenom organizacijom, Evropskom komisijom, Regionalnim vijećem za saradnju i ostalim donatorima koji rade u području mentalnog zdravlja.

* **Kako se utvrđuje broj stranaca koji mogu dobiti radnu dozvolu u Bosni i Hercegovini?**

Na osnovu Zakona o strancima i Zakona o Vijeću ministara Bosne i Hecegovine, na prijedlog Ministarstva civilnih poslova Bosne i Hercegovine, Vijeće ministara Bosne i Hercegovine svake godine donosi Odluku o utvrđivanju godišnje kvote radnih dozvola za zapošljavanje stranaca u Bosni i Hercegovini.

Odlukom za 2019.godinu utvrđeno je da ukupna godišnja kvota radnih dozvola za produženje i novo zapošljavanje stranaca u Bosni i Hercegovini iznosi 1.570 radnih dozvola, od čega se na Federaciju Bosne i Hercegovine odnosi 880 radnih dozvola, Republiku Srpsku 600 radnih dozvola i Brčko distrikt Bosne i Hercegovine 90 radnih dozvola. Uvažavajući stanje na tržištu rada u Bosni i Hercegovini odlukom se ne utvrđuje broj radnih dozvola koje se mogu izdati za sezonsko zapošljavanje u Bosni i Hercegovini.

Odlukom se definiše i broj stranaca po oblastima koji može biti zaposlen u Bosni i Hercegovini, a podatke o broju produženih i izdatih radnih dozvola strancima prikuplja Agencija za rad i zapošljavanje Bosne i Hercegovine i dostavlja ih Ministarstvu civilnih poslova Bosne i Hercegovine kako bi bio izrađen godišnji izvještaj i analize realizacije odluke u vezi zadovoljavanja potreba i praćenja tržišta rada.

* **Koji je osnov za dodjelu grant sredstava u oblastima nauke, kulture, sporta?**

Na osnovu Zakona o Budžetu institucija Bosne i Hercegovine i međunarodnih obaveza Bosne i Hercegovine Vijeće ministara Bosne i Hercegovine donosi odluku o kriterijima za dodjelu sredstava iz tekućih grantova. Ovom odlukom utvrđuju se kriteriji i druga pitanja vezana uz dodjelu sredstava. Ministarstvo civilnih poslova BiH putem javnog konkursa objavljuje postupak i način dodjele sredstva i poziva zainteresovane aplikante da prijave planirane projekte, a javni poziv objavljuje se u tri dnevna lista i na web stranici Ministarstva [www.mcp.gov.ba](http://www.mcp.gov.ba) .

Ministar civilnih poslova rješenjem imenuje Komisiju za razmatranje primljenih projekata na osnovu objavljenih javnih konkursa za tekuće grantove, koja je dužna izvršiti provjeru kompletnosti dokumentacije, za projekte koji su ispunili administrativne kriterije izvršiti evaluaciju i sačiniti prijedlog za dodjelu sredstava. Prijedlog Komisije ministar civilnih poslova upućuje Vijeću ministara Bosne i Hercegovine koje donosi Odluku o dodjeli sredstava.

* **Postoji li Registar sportskih organizacija u Bosni i Hercegovini?**

Pravilnik o vođenju registra pravnih i fizičkih lica u oblasti sporta na nivou Bosne i Hercegovine stupio je na snagu 2017. godini i sportski subjekti, koji su u skladu sa Pravilnikom u obavezi uvođenja u Registar kod Ministarstva civilnih poslova Bosne i Hercegovine treba da podnesu zahtjev za reistraciju.

Pravilnikom o vođenju Registra pravnih i fizičkih lica u oblasti sporta na nivou Bosne i Hercegovine propisuje se oblik i sadržaj Registra, način vođenja i uvođenja u Registar, te se određuje koje sportske organizacije će biti upisane u isti.

 Zahtjev za upis u Registar sportskih organizacija na nivou BiH je neophodno podnijeti u što kraćem roku, a Pravilnik o vođenju registra pravnih i fizičkih lica u oblasti sporta na nivou Bosne i Hercegovine i Zahtjev za uvođenje u Registar su objavljeni na zvaničnoj stranici Ministarstva civilnih poslova Bosne i Hercegovine <http://mcp.gov.ba/Content/Read/sport-dokumenti> .

* **Koji poslovi se obavljaju u Sektoru za geodetske, geološke i meteorološke poslove?**

U Sektoru za geodetske, geološke i meteorološke poslove obavljaju se poslovi:

- pripremanje i izvršavanje propisa; poslovi i zadaci koji su u nadležnosti Bosne i Hercegovine i koji se odnose se na utvrđivanje osnovnih principa koordinacije aktivnosti;

- usklađivanja planova entitetskih tijela vlasti i definiranje strategije na međunarodnom planu u područjima geodetske djelatnosti, uključujući saradnju iz ove oblasti sa Internacionalnom unijom za geodeziju i geofiziku (IUGG) kao i sa ostalim svjetskim asocijacijama iz ove oblasti;

- učestvuje u pripremanju i izvršavanju međunarodnih sporazuma iz ove oblasti;

- poslovi koji se odnose na osnovne geodetske radove i kartografiju od značaja za Bosnu i Hercegovinu, geološke djelatnosti uključujući saradnju sa Svjetskom geološkom asocijacijom (IUGS) kao i sa ostalim svjetskim asocijacijama iz ove oblasti,

- učestvuje u pripremanju i izvršavanju međunarodnih sporazuma iz ove oblasti,

- poslovi koji se odnose na koordinaciju izrade inžinjerskogeološke karte BiH i hidrogeološke karte BiH, te meteorološke djelatnosti uključujući saradnju sa Svjetskom meteorološkom organizacijom (WMO) kao i sa ostalim svjetskim asocijacijama iz ove oblasti;

- učestvuje u pripremanju i izvršavanju međunarodnih sporazuma iz ove oblasti